નવોદીત નવલકથાકારો આ નવલકથા પરથી એક બોધપાઠ જરૂર લઈ શકે છે. જો તમે પહેલી નવલકથા કોઈ સત્યઘટના કે પાત્રની આસપાસ ગૂંથવાનો પ્રયત્ન કરશો તો તેની વાર્તા નક્કર બની શકશે (અંગ્રેજીમાં કહે છે ને Story without holes.) અને તમે પાત્રાલેખન અને વાતાવરણની માવજત જેવી અન્ય બાબતો પર વધારે ધ્યાન આપી શકશો. જોકે સત્યઘટના કે પાત્રની પસંદગીથી પોતાની પહેલી જ નવલકથા એક અજાણ્યા વ્યક્તિ (શ્રી મદનમોહન મહેતા)ને અર્પણ કરવાની હરકિસન મહેતા જેવી ઉદાત્તતા નહિ આવે, એ નક્કી.